ދިވެހިރާއްޖޭގެ ރައީސުލްޖުމްހޫރިއްޔާގެ ނާއިބު

ދިވެހިރާއްޖޭގެ ރައީސުލްޖުމްހޫރިއްޔާގެ ނާއިބު އަކީ ދިވެހިރާއްޖޭގެ ރައީސުލްޖުމްހޫރިއްޔާގެ ވާޖިބުތަކާއި މަސްއޫލިއްޔަތުތައް އަދާކުރުމަށް އެހީތެރިވެދިނުމަށް ޤާނޫނު އަސާސީން އުފައްދާފައިވާ މަޤާމެކެވެ. ދިވެހި ނާއިބު ރައީސް މިނަމުން އިޝާރާތް ކުރެވެނީ ދިވެހިރާއްޖޭގެ ރައީސުލްޖުމްހޫރިއްޔާގެ ނާއިބު އަށެވެ.

މިހާރު ރައީސުލްޖުމްހޫރިއްޔާގެ ނާއިބަކަށް ހުންނެވީ ޙުސައިން މުޙައްމަދު ލަޠީފެވެ. 

އެންމެ ފުރަތަމަ އިންތިޚާބު ކުރެވުނު ނާއިބު ރައީސަކަށް ހުންނެވީ މުޙައްމަދު ނަޝީދުގެ ވެރިކަމުގައި ކުރީގެ ރައީސް ޑރ. މުޙައްމަދު ވަޙީދު ޙަސަން މަނިކު އެވެ. ނަމަވެސް އޭގެ ކުރީގައި މުޙައްމަދު އަމީން ދީދީގެ ވެރިކަމުގައި އިބްރާހިމް މުޙައްމަދު ދީދީ ނާއިބު ރައީސަކަށް ހުންނެވިއެވެ.

 ރައީސުލްޖުމްހޫރިއްޔާގެ ނާއިބު ގެ ހުވައި 

2008 ގެ ޤާނޫނު އަސާސީގެ ޖަދުވަލު އެކެއްގެ (2) ގައި ރައީސުލްޖުމްހޫރިއްޔާގެ ނާއިބުގެ ހުވާ ކަމަށް ބަޔާންކޮށްފައިވާ ހުވާ ތިރީގައިވަނީއެވެ.